《瑞龙唫》
清代·胡薇元

翠螺展。曾照暮雨篝镫，寒机宵半。谁知韵授慈帏，经传鼻祖，隙半飞电。

盛坛坫。老辈凋零，空忆鹅笙凤琯。愁看燕子归来，桃花落尽，懊人春晚。

几度声寻谱按。柳眠梅绽，东风乍碾。犹记卯酒频斟，烟冥人散。

奇情绮语，好梦和云卷。更休问月明杜曲，霜铺伊阙，流水华清苑。

布帆南去，乱雅啼彻，路阻珠江岸。取次卅年，秋心凄惋。

都教吹入，龙吟羌管。

作者简介：胡薇元，字孝博，大兴籍浙江山阴人。举人，四川知县。有《天云楼诗》。